La revision
de rapresentance des minorancis intal Parlament dal Cossovo e je daûr
a dividi lis fuarcis politichis dal paîs e no si rive a cjatâ une
convergjence su la strade di cjapâ. Dal 2008 incà, intal Parlament
cossovan a son vincj i puescj risiervâts pes minorancis
ricognossudis: dîs pai serps e dîs di dividi tra rom, turcs,
goranis, bosgnacs, egjizians e ashkalis, che si ur zonte ducj i
puescj che i partîts rapresentatîfs di chestis comunitâts a rivin
a otignî tes elezions. Daûr dal plan proponût dal inviât ONU pal
Cossovo, poiât dome di une part dai parlamentârs, la situazion e
varès di cambiâ par vie che ai serps si ur ricognossarès juste i
deputâts otignûts cul vôt eletorâl, ancje se cuntun minim di dîs
puescj garantîts. Par chês altris minorancis invezit a restaressin
simpri dîs puescj, ma plui fruçonâts par vie dal ricognossiment
tant che minorancis ancje di cravuats e montenegrins.
Font:
Balkan Insight, 27/01/14
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn bos_Latn